L’Ajuntament adquirix un camió per a la brigada de RSU
21 de juny de 2019

L’Ajuntament de Llíria reforça el servici de recollida de residus urbans amb l’adquisició d’un nou camió per a la brigada de RSU. El vehicle permetrà modernitzar la flota d’este servici municipal, amb una inversió de 122.600 euros.

El nou camió té una capacitat de càrrega d’11 metres cúbics i està equipat amb l’última tecnologia, amb la incorporació d’una càmera de visió trasera. A més, el vehicle disposa d’un sistema de limitació de la potencia sonora de 80 decibels, que repercutirà positivament en la ciutadania, ja que es reduirà el nivell de soroll del servici de recollida.

En les pròximes setmanes, la brigada RSU incorporarà un segon vehicle amb característiques i prestacions adaptades a l’entorn de la Vila Vella de Llíria.